b'\n_START_ARTICLE_\nSehebre\n_START_SECTION_\nDokazi\n_START_PARAGRAPH_\nSehebre je znan samo s Torinskega seznama kraljev, ki je bil sestavljen v ramze\xc5\xa1kem obdobju ve\xc4\x8d kot \xc5\xa1tiristo let po Sehebrejevem vladanju. Po nedavnem Ryholtovem tolma\xc4\x8denju Torinskega seznama je njegovo ime v 4. vrstici 9. kolone. Po podatkih v seznamu je vladal 3 ali 4 leta, neznano \xc5\xa1tevilo mesecev in en dan.\n_START_SECTION_\nIdentiteta\n_START_PARAGRAPH_\nSehebre ni znan iz nobenega do zdaj znanega primarnega vira. Ryhold opozarja, da je to v nasprotju z njegovo 3 do 4 leta dolgo vladavino, najdalj\xc5\xa1o v \xc5\xa0tirinajsti dinastiji. Pribli\xc5\xbeno toliko \xc4\x8dasa je vladal samo njegov naslednik Merd\xc5\xbeefare. V nasprotju z njim so s primarnimi viri dobro potrjeni faraoni s kraj\xc5\xa1imi vladavinami, na primer Nehesi, ki je vladal pribli\xc5\xbeno eno leto. Ryholt zato predlaga, da se Sehebreja poistoveti z Vazadom ali \xc5\xa0enehom, ki sta dobro potrjena vladarja, vendar ju na Torinskem seznamu kraljev ni.'